Un ausbausprache (distaget: [ˈaʊsbaʊˌʃpraːxə]; e brezhoneg: yezh savet) a zo un nevezc'her alamanek bet krouet gant Heinz Kloss e 1967 a-grevet gant an termenoù "abstandsprache" hag "dachsprache" evit komz eus ur yezh ganti un doare-skrivañ hag ur yezhadur unvan hag ur c'heriaoueg ledan ha sklaer a-walc'h. Damheñvel eo neuze ouzh ur yezh unvan. Ha koulskoude, daou doare yezhel hag a c'heller ober gante en un doare komprenus kenetreze a c'hell bezañ sellet e-giz div yezh disheñvel ma'z eo pep hini ur yezh ausbau hervez an termenadur a-us, da skwer : ar serbeg hag ar c'hroateg, an daneg hag an norvegeg, an izelvroeg hag an afrikaans, ar finneg hag an estoneg pe c'hoazh, met nebeutoc'h, an hindeg hag an ourdoueg.